Al Leur Nevez

Al Leur Nevez a oa ur gevredigezh vreton, dezhi da bal lakaat an nevezvrezhonegerien gant brezhonegerien a-vihanik, a-hed stajoù-deskiñ ar yezh peurvuiañ, ha dre embannadennoù kanaouennoù-pobl ar Poc'hêr. Dre ar c’hanaouennoù da zañsal e klaskas mirout o flas d'ar yezh ha d'an dañs hengounel. Krouet e oa bet e 1964Meneget gant Soazig Daniellou e-barzh he addispleg savet pelloc’h da enrolladur ur gelaouadenn sevenet e 1972 (sellet ouzh al levrlennadurezh). e-touez « Kevrenn ar Yezh » savet gant Kendalc'h, diwar atiz Loeiz Roparz, ar prezidant kentañ hag e-pad pell. Harpet e voe kalz gant Yann-Ber Duval, sekretour yaouankoc’h egetañ, ha gant e vab, Jefig Roparz, ur c’hrennard e penn an istor hag aet da brezidant goude marv an diazezer. Pa oa ganet Loeiz Roparz e Poullaouen e poueze evit ma vije lakaet ar re yaouank da ganañ gavotennoù ar Menez en ur zañsal asambles, evel ma reas-eñ gant tud e bastell-vro broudet gantañ da adsevel ar festoù-noz e 1957Kentañ fest-noz ha ne oa ket ur fest hengounel en ur c’harter war ar maez a voe aozet gant Loeiz Roparz, izili e familh hag e vignoned, e-kreiz bourc’h Poullaouen e 1957.. Diouzh-se ez eas Al Leur Nevez da embann pladennoù diwar enrolladurioù kanaouennoù-dañsal enrollet war al leurenn-zañs. Kevredet e voe Al Leur Nevez e-barzh Emgleo Breiz, pa voe anezhañ evel ur c’hevredad sevenadurel. Kenderc’hel a ra obererezhioù troet ouzh embann kanaouennoù ar Poc'hêr ha memor Loeiz Roparz ha kanerien e vro.

 Plegenn ar grouidigezh 
 Personelezh Loeiz Roparz ha levezon e bastell-vro warnañ 
Liammet eo bet kreñv krouidigezh Al Leur Nevez ouzh Loeiz Roparz, aet da vezañ kelenner e Kemper, pa zalc’has da virout darempredoù gant e gumun, hag eñ bet desavet e-tal-kichen an iliz, tostik a-walc’h da bep sonadeg da-geñver an euredoù. Diwar-se e teuas e volontez da zeskiñ seniñ ar vombard, pa ne veze ket mui dalc'het gant ar c'hanaouennoù da zañsal abaoe ar Brezel-bed kentañ. Pa oa 17 vloaz (e 1938) ez eas da C'hoursez ar Varzhed, dalc'het e Kastellin, asambles gant e c'hoar, Eugénie, hag ur bodad Poullaoueniz pedet da gemer perzh en dibunadegFañch Postic, Aux origines du fest-noz, p. 15.. E maezioù paour ar Poc’hêr ne veze ket trawalc’h a binvidigezh evit paeañ sonerien evit ar festoù ordinal, ken e voe diorroet arz ar c’han da zañzal dre werzioù hir klotennet hag eizhsilabennek, hag a veze kanet war « n’eus forzh peseurt ton »E brezhoneg Poullaouen : « fout peseurt ton », Loeiz Roparz, kenstskrid levrig ar bladenn embannet e 1962.. Eñ a c’hounezas doujañs ha fiziañs kouerien hag artizaned Poullaouen ha Lokmaria-Berrien, ken e kendrec'has anezho da adkavout an hengoun arsavet ha lakaat anezho da ganañ gantañ. Enrollañ a reas meur a abadenn war e sonskriverez er bloavezhioù 1950 ha pelloc'h.
 Anv arouezius ar gevredigezh ha raktres evit ar brezhoneg war un dro 
Anv an aozadur a ra dave da leurioù palumet a veze prientet gant ar c’hounizerien, pe evit kompezañ porzh ar feurm, pe evit dornañ an ed gant ar freilh warno. Goloet e veze al leur dornañ gant pri gleb ha kompezet e veze gant an dañserien bodet evit lidañ diwezh an eostSon al leur nevez a voe dastumet gant Teodor Kervarker hag embannet en e Varzhaz Breizh..
Un obererezh mennet mat evit ma chomje bev ar brezhoneg eo bet mennozh Loeiz Roparz ivez, evel m’en displegas e 1962 :
Kentskrid al levrig deuet gant ar bladenn Vogue, Kan ha diskan : gavottes de Bretagne, Emgleo Breiz.
 Kenlabour gant al luskad rannvroelour 
A-raok an Eil Brezel-bed en doa gellet Loeiz Roparz kejañ gant Taldir, Drouiz-Meur Breizh ha penn a-raok ar rannvroelourien, ha roet en doa dorn d'e c'hoar, Eugénie, evit aozañ kelc'h keltiek Poullaouen, Mesaerien Poullaouen e anv, hag a zañse diwar binviji seniñ.  Darempredoù aes a veze gant Loeiz Roparz ha Per-Jakez Helias, hag int-o-daou kelennerien war al lizhiri klasel e Kemper goude ar brezel. En aozadur Kendalc’h, krouet e 1950, ha pelloc’h er c'hevredad sevenadurel Emgleo Breiz, oberiant e 1957, e kemerjont perzh o-daou, o vezañ ma oant dedennet gant ar brezhoneg komzet gant tud ar bobl ha prest da vroudañ implij ar yezh e pep korn eus ar gevredigezh e Breizh. Dont a reas Al Leur Nevez da vezañ liammet ouzh perzhidi an embannadurioù e brezhoneg skolveuriek, ken e veze embannet e broduadurioù dindan ar merk embann Al Leur Nevez-Brud Nevez’’Unan eus ar merkoù meret gant Emgleo Breiz e voe Brud Nevez, titl e gelaouenn lennegel, d'ar mare-se..
 Obererezhioù 
Mare an enrolladurioù hag an embann pladennoù
Goude bezañ adlañset ar festoù-noz evel darvoudoù foran e lakaas Loeiz Roparz ar strollad dañserien e Poullaouen, kelc’h keltiek ar gumun, Mesaerien PoullaouenRoet e voe an anv diwar ar arvest c’hoariva, Maesaergan Poullaouen, a veze savet gwezhall e Poullaouen gant tud ar vro gwisket evel mesaerien o tegemerout ar Mabig Jezuz., da adsevel an dañs diwar ar c'han, ar c'han ha diskan. Klask a reas enrollañ mouezhioù ar ganerien pa vezent o tañsal hag e kavas un teknikour war ar son, Hermann Wolf, marc’hadour binviji-seniñ ha skingomzioù e Kemper, hag e embannas peder fladenn dindan label Al Leur Nevez adalek 1964. Ar c'hentañ pladenn dindan anv Mesaerien Poullaouen a voe embannet gant an ti-embann pladennoù Vogue e 1958Kan ha diskan : gavottes de Bretagne, 1 bladenn ervennig, 33 tro, LDM 30057. En diwezh ez eo bet lakaet Loeiz Roparz da brezidant kelc’h keltiek Poullaouen hag « animatour Kevrenn ar yez e Kendalc’h ». Adembannet eo bet ar bladenn hag e levrig gant Emgleo Breiz e 1962.. Evit boueta e raktresoù ec'h embanne Loeiz Roparz forzhik enrolladurioù gant kanerien e bastell-vro.
 Mare ar stajoù brezhoneg ha deskiñ dansal mod-Poc’hêr
Ha pa voe pal kentañ Al Leur Nevez gwellaat live ar brezhoneg e-touez ar re yaouank e sachas brud diwar an implij a veze graet eus ar c’hanaouennoù da zañsal e-pad ar stajoù aozet e pastell-vro Karaez, e-lec’h e veze pleustret arz an dañs hep binviji-seniñ, ar c’han ha diskan, hag e roas brud dezhañ er bloavezhioù 1970. An dra a zo liammet-kreñv ouzh Loeiz Roparz, kelenner lise e Kemper, ha kelenner war ar brezhoneg ha war ar c’han brezhonek a-youl-vat ivez. E 1969 e voe digoret ur greizenn sevenadurel breizhek e Speied, e-kreiz ar Menez Du, e-barzh maner Menez Kamm, ha pelloc'h e Plonevell. Eno e talc'has Al Leur Nevez stajoù brezhoneg ha dañs da vare ar vakañsoù-skol e-pad pevar bloazKoll a reas he nerzhioù evit sevel stajoù Al Leur Nevez, pa voe krouet Brezoneg, yez veo e 1975. Sellit Mikael Madeg, Skrivagnerien..
Labour enrollañ an abadennoù dañsal ha testennoù ar c’hanaouennoù
Gant ar pladennoù 45 ha 33 tro embannet gant an ti-embann pladennoù Mouez Breiz, dindan atebegezh teknikel Hermann Wolf, e voe degaset muioc’h a vrud pa zeuas ar c'hiz da zañsal mod-Breizh er bloavezhioù 1970. Pelloc’h e voent adembannet dindan stumm pladennoù-arc’hant. Goude marv Hermann Wolf e 1978 e voe degaset e varregezhioù war tretiñ ar son gant Jefig Roparz, e eil mab.

 Embannadennoù 
Pladennoù
Pladenn kelc'h keltiek Poullaouen
A-raok Al Leur Nevez, met gant ul lodenn vras eus ar ganerien a voe embannet o mouezhioù war he fladennoù. 
1958
 Kan ha diskan : gavottes de Bretagne, Le Cercle celtique de Poullaouen, 1 bladenn ervennig, 33 tro, Vogue, LDM 30057. War ar golo : Édité sous l'égide des fédérations bretonnes de Paris. Embannet gant Loeiz Roparz a-raok ma savas Al Leur Nevez 
1955Gavotte de Poullaouen, biniou bras gant Marcel RoparzBreur da Loeiz Roparz., bombard gant Loeiz Roparz, pladenn ervennig, 45 tro, 17 cm, Mouez Breiz, MB4509.
 Embannet dindan anv Al Leur Nevez
1964
 Kan ha diskan, kanet gant Catherine Guern ha Loeiz Roparz, pladenn ervennig 45 tro, 17 cm. MB 4511.
1965Fest-noz war ar mêz gant dañserien Poullaouen ha Locmaria : pladenn genta Al Leur Nevez, kanerien Loeiz Roparz, Frañsou Menez ha Bastien Guern, pladenn ervennig, 33 tro, 25 cm. Mouez Breiz, MB3341.
1966
 Compagnons de festou-noz : gand danserien Poullaouen ha Locmaria, kanaouennoù gant Yvonig Lavenant, G. Jaffré ha F.-L. Gall... [et al.], Kemper, Mouez Breiz, 1 pladenn  ervennig (18 min 32 s), 33 tro, 25 cm.
1972
 Deut da zansal, gand kanerien Brasparz ha Poullaouen ha gand danserien Locmaria : trede pladenn Al Leur Nevez, kanet gant Loeiz Roparz, Pierre-Jean Motreff, Jean Broustal, Frañsou Menez hag all…, Mouez Breiz. pladenn ervennig, 33 tro, 30 cm.
1974Gavotte de l’Aven, kan ha bombard gant Loeiz Roparz, biniou gant Yvon Palamour hag Alain Le Buhé, pladenn ervennig, 33 tro, 25 cm, MB3325.
1985
 Beva 'n eur gana : Rimodell ha kanaouenn, Emgleo Breiz-Al Leur Nevez ha Brud Nevez / Skol-uhel ar Vro, pladenn ervennig 33 tro, ALN 484
1991Beva 'n eur gana : Rimodell ha kanaouenn, Emgleo Breiz-Al Leur Nevez, 35 p. + 1 kased. 
 1992
 Kan ha diskan, gant Kanerien-Dañserien Poullaouen Gavotte de Poullaouen, 1956. Pladenn ervennig 33 tro
 2002
Kan ba'n dañs, gant Kanerion Pleuigner. Embannet gant Loeiz Roparz.

 Pladennoù o tennañ d’Al Leur Nevez 
1979A-bouez penn, gant Pierre-Jean Motreff ha Loeiz Roparz, pladenn ervennig, 33 tro, 25 cm, Coop Breizh, CB1003.
1980Pemp Bloavez War'n Ugent Kan Ha Diskan 1955-1980 = 25 Années de Kan Ha Diskan, pladenn arc’hant, Rikou Soner, RS179.
2007
 50 Ans De Kan Ha Diskan avec Loeiz Ropars, 2 pladenn arc’hant, Coop Breizh, CD 994.

Levrioù ha levrigoù staget ouzh pladennoù
1985
 Digor an abadenn : Kanaouennou-dansal, soniou dastumet pe savet toniou koz pe nevezet gand Cheun ar C'hann, daou ger a-raog gand Jef ar Penven ha Per-Jakez Helias, 2l embannadur, Emgleo Breiz-Al Leur Nevez hag Ar skol vrezoneg, 66 p.
1986Brezoneg 'n eur gana, kan gant Loeiz Roparz, Emgleo Breiz, Al Leur Nevez hag Ar Helenner, 1 kased. Hentenn-zeskiñ brezhoneg.
1991Beva 'n eur gana : Rimodell ha kanaouenn, Emgleo Breiz-Al Leur Nevez/Ar Skol vrezoneg, 35 p. + 1 kased. .
1992Sonioù-pobl. 1, dastumet gant Kerlann, Emgleo Breiz-Al Leur Nevez, 103 p. . 
 1993
 Kan ha diskan : 7ved pladenn, kanaouennoù gant Loeiz Ropars ha Kanerien-dañserien Poullaouen, Emgleo Breiz-Al Leur Nevez ha Brud Nevez, 15 p. + 1 pladenn 33 tro. . 
1995
 Sonioù-pobl. 2, dastumet gant Kerlann, Emgleo Breiz-Al Leur Nevez, 176 p.  (direizh).
1999
 "Rimodell ha kanaouenn » dastumet gant Loeiz Roparz, Al Leur Nevez, 100 p. . Adembannet e 2001 ().
2002
 Yann ar Floc'h, Koñchennou euz bro ar ster Aon, Emgleo Breiz-Al Leur Nevez, 326 p. .
2003
 Yeun ar Gow, E skeud tour braz Sant-Jermen : eñvorennou bugaleaj, renket ha troet gant Jefig Roparz ha Mikêl ar Gow, Emgleo Breiz-Al Leur Nevez, 279 p. .
2011Loeiz Roparz : paotr ar festou-noz : le rénovateur du fest-noz, testennoù dastumet gant Jefig Roparz, kentskrid gant Fañch Broudig, Emgleo Breiz-Al Leur Nevez, 192 p. + 1 pladenn-arc’hant. .

 Levrlennadurezh  
  Fañch Postic, "Aux origines du fest-noz : histoire d'un renouveau", ArMen, niv. 93, miz Ebrel 1998, pp. 12-23.50 ans de kan ha diskan avec Loeiz Ropars, Coop Breizh, 2008, 78 p. + 2 bladenn-arc’hant. Divyezhek brezhoneg-galleg. Priz arbennik juri Produet e Breizh.
  Loeiz Roparz : paotr ar festou-noz : le rénovateur du fest-noz'', testennoù dastumet gant Jefig Roparz, kentskrid gant Fañch Broudig, Emgleo Breiz-Al Leur Nevez, 2011, 192 p. + 1 bladenn-arc’hant. .

 Video ar gelaouadenn savet evit an abadenn skinwel "Breiz o veva" skignet d’an 10 a viz Eost 1972, da geñver ur staj-deskiñ brezhonek aozet gant Al Leur Nevez

Notennoù ha daveennoù

Rummad:Deskadurezh vrezhonek
Rummad:Kevredigezhioù sevenadurel Breizh
Rummad:Dañsoù Breizh